Ջենիֆեր Էսպոզիտո

Ջենիֆեր Էսպոզիտո (, ), ամերիկացի դերասանուհի։

Վաղ կյանք 
Էսպոզիտոն ծնվել է Բրուքլինում։ Նրա մայրը դիզայներ էր, իսկ հայրն աշխատել է համակարգչային վաճառքի խորհրդատու, այնուհետև՝ երաժշտական պրոդյուսեր։ Սովորել է Սուրբ Թերեզայի և Սթաթեն Այլենդում գտնվող Մուրայի կաթոլիկ դպրոցներում։ Սովորել է Նյու Յորքի դերասանական ստուդիայում, աշխատել է որպես մատուցողուհի։

Կարիերա 
1995 թվականին Էսպոզիտոյի առաջին դերասանական աշխատանքը դարձել է ABС ալիքի «Քաղաք» սերիալում խաղացած էպիզոդիկ դերը, որից հետո դերասանուհին սկսել է նկարահանվել սերիալների և անկախ ֆիլմերի էպիզոդիկ դերերում։ Հայտնի է դարձել «Սփին Սիթի» կատակերգական սերիալում քաղաքապետի քարտուղարի՝ Սթեյսի Պատերնոյի դերից հետո։ Սերիալում նա սկսել է նկարահանվել 1997 թվականից։ Էսպոզիտոն սերիալի սցենարիստների հետ միասին ակտիվորեն մասնակցել է իր կերպարի մշակմանը, սակայն մեկուկես տարի անց մեծ կինոյում նկարահանումների համար լքել է նախագիծը։ Այդ ժամանակ նրան հաջողվել է խաղալ «Ես դեռ գիտեմ, թե ինչ էիք դուք անում անցյալ ամառ» սարսափ ֆիլմի բարմենուհու և Սփայկ Լիի «Սեմի արյունոտ ամառը» ֆիլմի երգչուհի Ռուբիի դերերը։

2000-ական թվականներին Էսպոզիտոն շատ է նկարահանվել կինոյում և խաղացել երկրորդային պլանի հիմնական դերեր։ 2004 թվականին «Բախում» ֆիլմում «ԱՄՆ կինոդերասանների գիլդիա» մրցանակը շահած դերասանական կազմի հետ միասին խաղացել է Դոն Չիդլ հերոսի՝ ոստիկանի աղջկա դերը։ 2005-2006 թվականներին «Կապված» սերիալում, որը պատմում է Բրուքլինում բնակվող չորս քույերի մասին, Էսպոզիտոն խաղացել է գլխավոր դերերից մեկը։ Սերիալը մինչև երկրորդ եթերաշրջան չի գոյատևել։ 2007-2009 թվականներին Էսպոզիտոն նկարահանվել է «Ո՞վ է Սամանտան» կատակերգական սերիալում, որտեղ խաղացել է Սամանտայի՝ հերոսուհի Քրիստինա Էփլգեյթի լավագույն ընկերուհու դերը։

Հիվանդություն և սկանդալ 
2010 թվականին «Կապույտ արյուն» ոստիկանական սերիալում նա ստացել է խուզարկու Ջեքի Կուրատոլայի դերը։

2012 թվականին՝ շոուի երրորդ եթերաշրջանի նկարահանումների սկզբին, նրա մոտ ախտորոշվել է ցելիակիա, և երբ դերասանուհին CBS ալիքի ղեկավարությանը պատմել է իր խնդրի մասին, նրանք որոշել են այլ նախագծերում աշխատելու անհնարինության պայմանագրով սերիալի նկարահանումներից նրան ուղարկել անժամկետ արձակուրդ։ Ավելի վաղ նա ուշագնաց է եղել նկարահանումների ժամանակ և պրոդյուսերներին խնդրել է իրեն թույլ տալ մեկ շաբաթ հանգստանալ, սակայն նրանք կասկածել են դերասանուհու հիվանդության առկայությանը։ 2012 թվականի հոկտեմբերի 21-ին նկարահանումներին վերադառնալ թույլ չտալու պատճառով նա ալիքին մեղադրել է «ամոթալի պահվածքի» մեջ և լքել նախագիծը։ Հետո նա դատարանին ալիքի դեմ ներկայացրել է հայց, իսկ հոկտեմբերի 26-ին իրավիճակը թեժացել է, երբ դերասանուհին ալիքին մեղադրել է ռասիզմի մեջ։

Հետագա կարիերա 
2014 թվականին Էսպոզիտոն նկարահանվել է «Տաքսի։ Հարավային Բրուքլին» կարճաժամկետ սերիալում։ 2015 թվականին միացել է «Սիրուհիներ» սերիալի երրորդ եթերաշրջանին։

Անձնական կյանք 
Էսպոզիտոն ամուսնալուծվել է երկու անգամ։ 2006-2007 թվականներին ամուսնացած է եղել դերասան Բրեդլի Քուփերի հետ, իսկ 2014-2016 թվականներին՝ մոդել և ներդրող Լուի Դաուլերի հետ։

Ֆիլմագրություն

Ծանոթագրություններ 

20-րդ դարի դերասանուհիներ
21-րդ դարի դերասանուհիներ
Ամերիկացի հեռուստատեսային դերասանուհիներ
Ամերիկացի կինոդերասանուհիներ
21-րդ դարի ամերիկացի կին գրողներ